ᱩᱡᱽᱡᱮᱱ

ᱩᱡᱽᱡᱮᱱ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱩᱡᱽᱡᱮᱱ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱦᱚᱲ ᱮᱞ ᱦᱤᱥᱟᱹᱵ ᱠᱷᱚᱱ ᱫᱚ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱢᱚᱬᱮ ᱟᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱟᱨ ᱩᱡᱽᱡᱮᱱ ᱦᱚᱱᱚᱛ ᱟᱨ ᱩᱡᱽᱡᱮᱱ ᱠᱷᱚᱸᱰ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱛᱟᱞᱢᱟ ᱠᱟᱱᱟ ᱾ ᱱᱚᱣᱟ ᱢᱤᱫ ᱧᱩᱛᱩᱢᱟᱱ ᱦᱤᱱᱫᱩ ᱵᱚᱸᱜᱟ ᱛᱷᱟᱱ ᱠᱟᱱᱟ ᱱᱚᱣᱟ ᱑᱒ ᱥᱟᱞ ᱨᱮ ᱦᱩᱭᱩᱜᱼᱟ ᱠᱩᱢᱵᱷ ᱢᱮᱞᱟ ᱥᱟᱶ ᱦᱩᱭᱩᱜᱼᱟ ᱾ ᱢᱚᱦᱟᱠᱟᱞᱮᱥᱚᱨ ᱡᱭᱚᱛᱤᱞᱤᱱᱜᱟ ᱟᱜ ᱧᱩᱛᱩᱢᱟᱱ ᱢᱚᱱᱫᱤᱨ ᱦᱚᱸ ᱱᱚᱣᱟ ᱥᱚᱦᱚᱨ ᱨᱮ ᱢᱮᱱᱟᱜᱼᱟ ᱾ ᱥᱚᱦᱚᱨ ᱫᱚ ᱤᱱᱫᱚᱨ ᱢᱟᱦᱟᱱᱟᱜᱟᱨ ᱴᱚᱴᱷᱟ ᱨᱮᱱᱟᱜ ᱦᱚᱸ ᱢᱤᱫ ᱴᱷᱟᱶ ᱢᱮᱱᱟᱜᱼᱟ, ᱡᱮᱞᱮᱠᱟ ᱤᱱᱫᱚᱨ ᱢᱮᱴᱨᱚᱯᱚᱞᱤᱴᱟᱱ ᱨᱤᱡᱟᱱ ᱰᱮᱵᱽᱞᱚᱯᱢᱮᱸᱴ ᱚᱴᱤᱨᱤᱴᱤ ᱞᱮᱠᱟᱛᱮ ᱯᱚᱱᱚᱛ ᱥᱚᱨᱠᱟᱨ ᱤᱫᱤ ᱛᱮ ᱱᱚᱴᱤᱯᱷᱤᱞ ᱢᱮᱱᱟᱜᱼᱟ ᱾

ᱦᱚᱲ ᱞᱮᱠᱷᱟ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱩᱡᱡᱮᱱ ᱨᱤᱱ ᱦᱚᱲ ᱮᱞ ᱕᱑᱕,᱒᱑᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱰᱮ ᱠᱷᱚᱱ ᱒᱖᱕,᱒᱙᱑ ᱠᱚᱲᱟ ᱟᱨ ᱒᱔᱙,᱙᱒᱔ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ, ᱜᱚᱴᱟ ᱡᱟᱱᱟᱝ ᱡᱟᱹᱱᱤ ᱙᱔᱒ ᱜᱚᱴᱟ ᱑᱐᱐᱐ ᱛᱟᱦᱮᱸ ᱠᱟᱱᱟ ᱾ ᱜᱩᱴ ᱥᱮᱪᱮᱫ ᱫᱚᱨ ᱘᱕.᱕᱕% ᱛᱟᱦᱮᱸ ᱠᱟᱱᱟ, ᱚᱱᱰᱮ ᱠᱷᱚᱱ ᱠᱚᱲᱟ ᱟᱜ ᱥᱮᱪᱮᱫ ᱫᱚᱨ ᱙᱑.᱑᱖% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱗᱙.᱖᱒% ᱛᱟᱦᱮᱸ ᱠᱟᱱᱟ ᱾

ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱩᱰᱟᱹᱱ ᱰᱟᱹᱦᱤ
ᱩᱡᱽᱡᱮᱱ ᱨᱮ ᱢᱤᱫᱴᱟᱹᱝ ᱦᱚᱸ ᱩᱰᱟᱹᱱ ᱰᱟᱹᱦᱤ ᱵᱟᱱᱩᱜᱼᱟ, ᱱᱚᱣᱟ ᱫᱮᱵᱟᱥ ᱰᱟᱦᱟᱨ ᱨᱮ ᱢᱤᱫᱴᱟᱹᱝ ᱩᱰᱟᱹᱱ ᱯᱟᱴᱴᱤ ᱢᱮᱱᱟᱜᱼᱟ ᱾ ᱒᱐᱑᱓ ᱨᱮ, ᱢᱚᱫᱷᱭᱚ ᱯᱨᱚᱫᱮᱥ ᱥᱚᱨᱠᱟᱨ ᱫᱚ ᱵᱮᱸᱪᱩᱨᱟ ᱮᱭᱟᱨᱠᱚᱱᱮᱠᱴ ᱥᱟᱶ ᱢᱤᱫ ᱡᱩᱢᱤᱫᱽ ᱵᱮᱯᱟᱨ ᱞᱮᱠᱟᱛᱮ ᱩᱡᱽᱡᱮᱱᱼᱵᱷᱚᱯᱟᱞ ᱩᱰᱟᱹᱱ ᱥᱮᱵᱟ ᱮᱦᱚᱵ ᱟᱠᱟᱱᱟ ᱾ ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱤᱱᱫᱚᱨ ᱨᱮ ᱫᱮᱵᱤ ᱟᱦᱤᱞᱭᱟᱵᱟᱭ ᱦᱚᱞᱠᱟᱨ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ (᱕᱗ ᱠᱤᱞᱚᱢᱤᱴᱚᱨ) ᱢᱮᱱᱟᱜᱼᱟ ᱾

ᱨᱮᱞ ᱰᱟᱦᱟᱨ

ᱩᱡᱽᱡᱮᱱ ᱡᱚᱸᱠᱥᱚᱱ ᱫᱚ ᱩᱡᱽᱡᱮᱱ ᱨᱮᱱᱟᱜ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ, ᱟᱨ ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱡᱚᱛᱚ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱥᱚᱡᱷᱮ ᱟᱨ ᱵᱟᱝ ᱥᱚᱡᱷᱮ ᱞᱮᱠᱟᱛᱮ ᱡᱚᱲᱟᱣ ᱟᱠᱟᱱᱟ ᱾ ᱱᱚᱣᱟ ᱨᱚᱛᱞᱚᱢᱼᱵᱷᱚᱯᱟᱲ, ᱤᱱᱫᱚᱨᱼᱱᱟᱜᱽᱫᱟ ᱟᱮ ᱜᱩᱱᱟᱼᱠᱷᱚᱸᱰᱣᱟ ᱰᱟᱦᱟᱨ ᱨᱮ ᱢᱮᱱᱟᱜᱼᱟ ᱾ ᱯᱟᱪᱮ ᱨᱮ ᱱᱚᱣᱟ ᱨᱚᱛᱞᱚᱢ ᱡᱚᱸᱠᱥᱚᱱ ᱠᱷᱚᱱ ᱡᱚᱲᱟᱣ ᱟᱠᱟᱱᱟ, ᱠᱚᱧᱮ ᱨᱮ ᱱᱚᱣᱟ ᱱᱟᱜᱽᱫᱟ ᱡᱚᱸᱠᱥᱚᱱ ᱠᱷᱚᱱ ᱡᱚᱲᱟᱣ ᱟᱠᱟᱱᱟ, ᱥᱟᱢᱟᱝ ᱨᱮ ᱱᱚᱣᱟ ᱢᱚᱠᱥᱤ ᱡᱚᱸᱠᱥᱟᱱ, ᱵᱷᱚᱯᱟᱲ ᱡᱚᱸᱠᱥᱚᱱ ᱵᱤᱡᱤ, ᱟᱨ ᱮᱛᱚᱢ ᱨᱮ ᱱᱚᱣᱟ ᱤᱱᱫᱚᱨ ᱡᱚᱸᱠᱥᱚᱱ ᱵᱤᱡᱤ, ᱫᱮᱵᱟᱥ ᱡᱚᱸᱠᱥᱚᱱ ᱦᱟᱨᱫᱟ ᱵᱤᱡᱤ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾Trains at Ujjain

ᱥᱚᱲᱚᱠ

ᱫᱮᱵᱟᱥ ᱫᱩᱣᱟᱹᱨ ᱥᱴᱮᱸᱰ ᱟᱨ ᱱᱟᱱᱟ ᱠᱷᱮᱲᱟ ᱵᱟᱥ ᱥᱴᱮᱸᱰ ᱥᱚᱦᱚᱨ ᱨᱮᱱᱟᱜ ᱵᱟᱨᱭᱟ ᱵᱟᱥ ᱥᱴᱮᱸᱰ ᱢᱮᱱᱟᱜᱼᱟ ᱱᱚᱣᱟ ᱯᱚᱱᱚᱛ ᱨᱮ ᱢᱮᱱᱟᱜ ᱴᱷᱟᱶ ᱮ ᱥᱮᱵᱟᱭᱟ ᱾ ᱚᱦᱢᱚᱫᱟᱵᱟᱫᱽ, ᱡᱚᱭᱯᱩᱨ, ᱟᱡᱽᱢᱮᱨ, ᱠᱷᱚᱡᱩᱨᱟᱦᱚ, ᱦᱟᱨᱫᱟ, ᱤᱱᱫᱚᱨ, ᱵᱷᱚᱯᱟᱲ, ᱯᱩᱱᱮ, ᱢᱩᱢᱵᱟᱭ, ᱠᱚᱴᱟ, ᱢᱟᱱᱰᱩ, ᱡᱷᱟᱞᱣᱟᱲ ᱟᱨ ᱵᱷᱤᱱᱟᱹ ᱵᱷᱤᱱᱟᱹ ᱮᱢᱟᱱ ᱴᱷᱟᱶ ᱨᱮ ᱞᱟᱹᱜᱤᱫ ᱟᱹᱰᱤ ᱰᱮᱦᱮᱨ ᱯᱚᱱᱚᱛ ᱪᱟᱪᱞᱟᱣ ᱯᱨᱟᱵᱷᱮᱴ ᱵᱟᱥ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱥᱚᱦᱚᱨ ᱨᱮ ᱤᱱᱫᱚᱨ ᱰᱟᱦᱟᱨ, ᱵᱟᱲᱱᱚᱜᱚᱨ ᱰᱟᱦᱟᱨ, ᱫᱮᱵᱟᱥ ᱰᱟᱦᱟᱨ, ᱟᱜᱚᱨ ᱰᱟᱦᱟᱨ, ᱱᱟᱜᱽᱫᱟ ᱰᱟᱦᱟᱨ ᱟᱨ ᱢᱚᱠᱥᱤ ᱰᱟᱦᱟᱨ ᱥᱟᱶᱛᱮ ᱢᱤᱫᱴᱟᱹᱝ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱥᱚᱲᱚᱠ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱯᱮᱭᱟ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱢᱮᱱᱟᱜᱼᱟ; ᱑᱘ ᱚᱦᱢᱚᱫᱟᱵᱟᱫᱽ ᱠᱷᱚᱱ ᱡᱚᱲᱟᱣ ᱟᱠᱟᱱᱟ, ᱑᱗ ᱡᱚᱨᱟ ᱠᱷᱚᱱ ᱟᱨ ᱒᱗ ᱤᱱᱫᱚᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾UDA 

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 Official website of Ujjain Municipal Corporation
 Official website of Ujjain district 
 Official website of Ujjain Kumbh Mela 

[ᱛᱷᱚᱠ:Uᱩᱡᱽᱡᱮᱱ| ]]

Category:Hindu holy cities
Category:Hindu pilgrimage sites in India
Category:Populated places along the Silk Road
Category:Cities in Malwa
Category:Former capital cities in India
Category:Ancient Indian cities
Category:Holy cities
ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱥᱚᱦᱚᱨ ᱠᱚ